Publication: Magyar Közlöny
Issue: MK-2001-74 (Year: 2001, Number: 74)
Era: 1990-2004
Section: 
Paragraph Index: 387

14. Cikke 2. bekezdése 8. albekezdését nem érintve vállalhatja, hogy okmányos bizonyítékok bemutatása ellenében megtéríti a Magyar Köztársaságnak a perköltséget vagy annak egy részletét vagy a közvetlenül a peres eljárásokból eredő költségeket — akkor is, ha az eljárás eredménytelennek bizonyul. 7.6. alpont Amennyiben a hivatkozási időszakban nem történt bejelentendő szabálytalanság, a Magyar Köztársaság a 7.3.1. alpontban hivatkozott időkereteken belül tájékoztatja erről a Bizottságot. 7.7. alpont 7.7.1. A Bizottság fenntartja a kapcsolatot a Magyar Köztársasággal és igényli a 7.3. alpontban hivatkozott szabálytalanságokra, a 7.5. alpontban hivatkozott eljárásokra és a behajtás lehetőségére vonatkozó információk kiegészítését. 7.7.2. A 7.7.1. alpontban említett szerződésektől függetlenül, a Bizottság tájékoztatni fogja a Magyar Köztársaságot abban az esetben, amikor a szabálytalanság jellegénél fogva fennáll annak a veszélye, hogy a szabálytalanságokat más országokban is elkövethetik. 7.7.3. A Bizottság tájékoztató megbeszéléseket szervez a 8. pontban felsorolt, tagjelölt országok képviselőivel annak érdekében, hogy megvizsgálják és értékeljék a 7.3., 7.4. és 7.5. pontban, valamint a 7.7. pontban hivatkozott információkat, többek között a szabálytalanságokkal, a preventív intézkedésekkel és peres eljárásokkal kapcsolatos tanulságokat. 7.7.4. A Magyar Köztársaság és a Bizottság a Magyar Köztársaság vagy a Bizottság kérésére kölcsönösen konzultálnak egymással annak érdekében, hogy a Közösség érdekeit sértő, a rendelkezések érvényesítése során nyilvánvalóvá vált joghézagokat megszüntessék. 7.8. alpont 7.8.1. A Magyar Köztársaság és a Bizottság megteszik a szükséges intézkedéseket annak érdekében, hogy a felek egymás rendelkezésére bocsátott információi ne kerüljenek nyilvánosságra. 7.8.2. Az ebben a pontban hivatkozott információkat csak azoknak a személyeknek lehet átadni, akiknek a Magyar Köztársaságban vagy a Közösség intézményeiben a munkaköri feladataik ellátásához szükségük van ezekre az információkra; ettől eltérően csak abban az esetben lehet eljárni, ha az információkat kiszolgáltató ország ehhez kifejezetten hozzájárul. 7.8.3. A természetes vagy jogi személyek neve csak abban az esetben szolgáltatható ki a 8. pontban felsorolt másik, tagjelölt országnak, tagállamnak vagy a Közösség valamelyik hivatalának, ha erre feltétlenül szükség van egy szabálytalanság megelőzéséhez vagy a vétkesek megbüntetéséhez, vagy egy vélt szabálytalanság elkövetésének felderítéséhez. (a) (b) (c) (d) (e) Sorszám Melléklet Cikk (vagy tétel sz.) Bekezdés A Magyar Köztársaság által a Megállapodás alapján alkalmazandó rendelkezések 2001/74. szám 7.8.4. Az ennek a pontnak az alapján megszerzett vagy továbbított bármilyen információ a szakmai titoktartási kötelezettségek hatálya alá tartozik és ugyanazt a védelmet élvezi, mint a címzett országban a hazai jogszabályok védelme alá tartozó bizalmas információ; az információ a Közösség intézményeiben elfogadott rendelkezések hatálya alá tartozik. Ezenkívül az információ csak az ebben a pontban hivatkozott célokra hasznosítható, hacsak az információt szolgáltató hatóságok kifejezett hozzájárulásukat nem közlik az információ ettől eltérő felhasználásához, és feltéve, hogy az információkat befogadó hatóság országában hatályos rendelkezések nem tiltják az információ ilyen jellegű továbbítását vagy felhasználását. 7.8.5. A 7.8.1—7.8.4. alpontok nem akadályozzák azt, hogy az ennek a pontnak az értelmében megszerzett információkat felhasználják a Megállapodás nem teljesítése okán kezdeményezett peres eljárásokban. Az információt kiszolgáltató ország felelős hatóságát haladéktalanul tájékoztatják az információ ilyen jellegű felhasználásáról. 7.8.6. Amennyiben a Magyar Köztársaság értesíti a Bizottságot, hogy egy természetes vagy jogi személy, akinek a nevét ennek a pontnak megfelelően közölték a Bizottsággal, további vizsgálatok során bizonyítani tudja, hogy nem vett részt semmilyen szabálytalanság elkövetésében, a Bizottság haladéktalanul tájékoztatja erről a tényről az összes olyan érdekeltet, akihez nevezett személy nevét eljuttatták. A hivatkozott közlés értelmében nevezett személy ezt követően nem minősíthető a szóban forgó szabálytalanság elkövetésében részt vett személynek. 7.9. alpont A behajtott összegeket a már felmerült és a felek által vállalt kiadások arányában osztják fel a Magyar Köztársaság és a Közösség között, feltéve, hogy az említett kinnlevőségeket jelen Megállapodás A. Melléklete 14. Cikkében a 2. bekezdés

Source: https://magyarkozlony.hu/hivatalos-lapok/1baeba776a9f669ffa1b631e504536ab43663b6f/dokumentumok/1f6c656c3fad72454f289095a9260ed4303525c0/letoltes